На тазгодишната пролетна партньорска среща на „Ташев-Галвинг“ за пръв път бе представена немската фирма MESTO – компания с близо стогодишна история, тясно специализирана в производството на пръскачки за течни разтвори. Г-н Войчих Гардула, регионален търговски мениджър, представи разнообразната гама от различни по видове и предназначение пръскачки, изтъкна техническите решения и технологии, заложени в отделните продукти, извели компанията на челно място по този вид производство в Европа, популяризирали марката в много други държави по света. MESTO е сравнително малка фирма, произвеждаща ръчно преносими уреди за разпръскване на различни по химически състав и предназначение течности – основно за растителна защита, използвани в строителството и почистващата индустрия.